Растајући се са посланицима председник Народне скупштине Андра Николић изјавио је да ће Скупштина, кад настане за то потреба, бити сазвана да настави рад. Током последњих дана септембра и 1916. реорганизована српска војска водила је крваву Кајмакчаланску битку и Скупштина је са зебњом очекивала сваки њен подухват. Кајмакчалан је, најзад, пао, чиме је и један мали део Србије био ослобођен. Разилазећи се посланици су били у уверењу да ће се следећи пут састати у слободној Србији, што ће се остварити тек пуне две године доцније.